นิ้วเท้ากลางนางก้อยหัก และผิดรูปมีลักษณะผิดรูป เข้าเฝือกอ่อนไว้คะแล้วนิ้วจะกลับมาตรงตามปกติหรือไม่คะ และมีวิธีรักษาแบบไหนบ้างคะตอนนี้กังวลมากคะ
สวัสดีค่ะ อาการนิ้วเท้าหักนั้นเนื่องจากที่นิ้วเท้าเป็นกระดูกขนาดเล็ก การดามหรือการรักษามักใช้เวลาสั้นกว่ากระดูกชิ้นใหญ่ๆในร่างกาย ส่วนใหญ่จะดามเอาไว้ประมาณ 2-4 อาทิตย์ หลังจากนั้นแพทย์จะทำการเอ็กซเรย์ซ้ำว่ากระดูกเริ่มมีการติดหรือเชื่อมกันหรือไม่ ก่อนที่จะให้เอาเฝือกออกและทำการบริหารข้อนิ้วได้ต่อไปการที่นิ้วจะกลับมาตรงเหมือนเดิมหรือไม่ ขึ้นกับว่าหักมากน้อยแค่ไหน และระหว่างที่ทำการดามเอาไว้นั้น มีการขยับมากน้อยเพียงใดการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ ขยับนิ้วภายนอกเฝือกได้ ส่วนโรคจะหายเร็วหรือไม่ขึ้นกับการปฏิบัติตัวค่ะ ถ้าเข้าเฝือกได้อยู่ดี ไม่มีการเคลื่อนที่ของกระดูกที่หักเลย กระดูกก็จะเชื่อมกันได้ค่อนข้างเร็วและไม่ผิดรูปค่ะ